經數:一五四五

經名:阿毘達磨大毘婆沙論卷第九

頁數:四一

上      欄

憶識. 以有我故有此等事. 故諸外道於彼

計我. 此中有身見攝者顯彼自性. 於五取

蘊執有我故. 見苦所斷者顯彼對治. 見苦

諦時永斷彼故. 餘如前說. 問薩迦耶見有

二行相. 謂我行相. 我所行相. 卽是我見我所

見攝. 何故此中1唯說我見非我所見. 答是

作論者意欲爾故乃至廣說. 有作是說. 亦應

說彼而不說者. 應知此中是有餘說. 復有

說者. 此中已說我見故應知亦說我所見.

所以者何. 以有我故得有我所. 以有我見

故得有我所見. 以有己見故得有己所

見. 以有五我見故. 得有十五我所見. 以

有我愛故得有我所愛. 以有我愚故得

有我所愚. 有餘師說. 我見是根本是顚倒

性故. 此中偏說. 我所見非根本. 非顚倒性

故此中不說. 問善說法者. 亦說諸法常有實

體性相. 我事而非惡見. 何故外道說有實

我便是惡見. 答我有二種. 一者法我. 二者

補特伽羅我. 善說法者. *唯說實有法我. 2法

性實有. 如實見故不名惡見. 外道亦說. 實

有補特伽羅我. 補特伽羅非實有性. 虛妄見

故名爲惡見. 問何故不說我非我見. 答我

實非有. 若見非我便爲正見. 此中3唯說

諸惡見趣. 是故不說我非我見. 若非因因

見. 於五見何見攝. 何見所斷. 答非因謂因

戒禁取攝. 見苦所斷. 問何謂非因. 答自在天

等不平等因. 問何緣外道非因謂因. 答親近

惡友. 聞說自在自性士夫時方空等生諸法

故. 如農夫等秋多收實. 便作是言. 私多未

中      欄

度天等所與. 若生男女. 復作是言. 是難陀

等天神所與. 信自在者. 若生男女. 便作是

言. 毘瑟拏天. 矩陛羅等天神所與. 如是等類

非因計因. 然有情數各別業生. 非有情數共

業所生. 非自在等邪因所生. 此中非因謂

因. 戒禁取攝者. 顯彼自性. 執非親正因爲

親正因故. 然戒禁取略有二種. 一非因計

因. 二非道計道. 此中但說非因計因. 見苦

所斷者顯彼對治. 見苦諦時永斷彼故. 餘

如前說. 問何故此見非見集斷. 答果處轉

故. 問非因謂因者. 亦謗諸法因. 何故此見

非邪見攝. 答無行相轉名爲邪見. 此有行

相轉故不名邪見. 復有說者. 壞實事轉名

爲邪見. 此乃增益轉故不名邪見. 尊者世

友作如是言. 若撥無因名爲邪見. 此非

因計因故不名邪見. 於非正因謂正因

故

若因非因見. 於五見何見攝. 何見所斷. 答

邪見攝. 見集所斷. 問何謂爲因. 答業煩惱

等. 問何緣外道執內外事無因而生. 答不

了內外緣起法故. 彼作是念. 誰掘河海. 誰

積山原. 誰纖棘刺. 誰□禽獸. 准此一切皆

無因生. 故彼頌言

誰掘河海積山原  誰纖棘刺□禽獸

世無自在能作者  故知一切皆無因

此中邪見攝者. 顯彼自性. 誹謗諸法所從

因故. 見集所斷者. 顯彼對治. 見集諦時永

斷彼故餘如前說. 問何故此中謗因邪見見

集所斷. 見蘊中說諦因邪見見集道斷. 答是

下      欄

作論者意欲爾故乃至廣說. 復次此非了義

說. 彼是了義說. 此有餘意趣. 彼無餘意趣.

此說有餘緣彼說無餘緣. 此說依世俗. 彼

說依勝義. 復次此說少分因. 彼說一切因.

此*唯說苦因. 彼說苦及非苦因. 此*唯說

顚倒因. 彼說顚倒及非顚倒因. 此*唯說生

果因. 彼說生果不生果因. 復次謗集邪見撥

無因體亦撥因義. 謗道邪見*唯撥因體不

撥因義. 言涅槃無因是正非邪故. 此中

*唯說謗因邪見故. 見集所斷非見道所斷.

若有無見於五見何見攝. 何見所斷. 答邪見

攝. 此有四種. 若謂無苦見苦所斷. 若謂無集

見集所斷. 若謂無滅見滅所斷. 若謂無道見

道所斷. 問何謂爲有. 答四聖諦. 問何緣外道

撥無四諦. 答彼執有我故便撥無四諦. 彼

作是言色等五蘊故我非苦. 便撥苦諦. 我

無有因便撥集諦. 我常不滅便撥滅諦. 我

無對治便撥道諦. 如善說法者. 知色等五

蘊是苦非我便信苦諦. 此苦有因便信集

諦. 此苦可滅便信滅諦. 苦有對治便信道

諦. 此中邪見攝者. 顯彼自性. 撥無實有四

聖諦故. 此有四種. 廣說乃至. 若謂無道. 見

道所斷者. 顯彼對治. 見四諦時永斷彼故.

餘如前說. 應知此中謗苦諦者. 有二種謗.

一謗物體. 二謗果義. 謗集諦者. 有二種

謗. 一謗物體. 二謗4因義. 謗滅諦者. *唯

謗物體不謗果義. 有作是說. 亦謗果義.

謗道諦者. 5唯謗物體不謗因義. 有作

是說. 亦謗因義. 有作是說. 亦謗因果. 有

經數:一五四五

經名:阿毘達磨大毘婆沙論卷第九

頁數:四二

上      欄

作是說. 謗道諦者. *唯謗作用. 問何故邪

見不緣虛空及非擇滅. 答若法是蘊是蘊因.

是蘊滅是蘊對治. 邪見則緣虛空非擇滅. 非

蘊非蘊因. 非蘊滅非蘊對治故彼不緣.

復次若法是苦是苦因. 是苦滅是苦對治. 邪

見則緣. 虛空非擇滅. 非苦非苦因. 非

苦滅非苦對治故彼不緣. 如苦苦因等. 應

知病癰箭惱重擔及彼因等亦爾. 復次若法

是雜染淸淨事. 邪見則緣. 虛空非擇滅非

雜染淸淨事故彼不緣. 復次若法是無漏正

見所緣. 邪見則緣. 虛空非擇滅非無漏正見

所緣故彼不緣. 如無漏正見對1治邪見. 應

知無漏智明決定信等對非智等亦爾. 復次

若法如此岸彼岸中流船筏. 邪見則緣. 虛空

非擇滅非如此岸彼岸中流船筏故彼不

緣. 復次若法有因果義. 邪見則緣. 虛空非

擇滅無因果義故彼不緣. 復次若法是欣厭

事. 邪見則緣. 虛空非擇滅非欣厭事故彼不

緣. 復次若法能爲損益. 邪見則緣. 虛空非

擇滅不能損益故彼不緣. 問撥無虛空非

擇滅者爲緣何法. 答卽緣虛空非擇滅名.

所以者何. 撥無彼者無深重心. 如謗雜染

淸淨事故. 問此是何智. 答此是欲界修所斷

中. 無覆無記邪行相智. 然諸有者. 有說二

種. 一實物有. 謂蘊界等. 二施設有. 謂男女

等. 有說三種. 一相待有. 謂如是事. 待此故

有. 徒彼故無. 二和合有. 謂如是事. 在此處

有在彼處無. 三時分有. 謂如是事. 此時分

有彼時分無. 有說五種. 一名有. 謂龜毛[&FFFF]#角

中      欄

空花□等. 二實有. 謂一切法各住自性. 三假

有. 謂甁衣車乘軍林舍等. 四和合有. 謂於諸

蘊和合施設補特伽羅五相待有. 謂此彼岸

長短事等

若無有見於五見何見攝. 何見所斷. 答此非

見是邪智. 問此若非見云何乃至言若無有見.

有作是說. 此中應言若無有見於五見何

見攝. 何見所斷. 答有身見攝. 見苦所斷. 復

有說者. 此中應言若無有慧. 於五見何見

攝. 何見所斷. 答此非見是邪智. 或有說者

此中應言. 若無有見此非見. 五見中不說

故. 如是說者. 應如文說. 所以者何. 爲問

答故. 爲成問答. 雖無此理. 而作是說. 如

十門品作是問言. 三無漏根諸無爲法. 是

幾隨眠之所隨增. 答言. 無有隨眠隨增. 此

亦如是. 問此邪智是何. 答此是欲界修所斷

中. 無覆無記邪行相智. 如於□起人想. 及

於人起□想. 於非道起道想. 於道起非

道想. 如是等有餘師說. 如是邪智. 亦有染

汚能起慢類. 梵王住此作如是言. 我是大

梵諸梵中尊. 我能造化能生世間. 爲世間

父. 此說非理. 所以者何. 見所斷心不能發

起身語業故. 由此前說於理爲善. 謂是欲

界修所斷中無覆無記邪行相智. 問若爾智

蘊所說. 當云何通. 如說. 云何邪智. 謂染汚

慧. 答邪智有二種. 一染汚. 二不染汚. 染汚

者無明相應. 不染汚者無明不相應. 如於

□起人想等. 染汚者聲聞獨覺俱能斷盡亦

不現行. 不染汚者. 聲聞獨覺雖能斷盡而

下      欄

2猶現行. 3唯有如來畢竟不起. 煩惱習氣

俱永斷故. 由此獨稱正等覺者. 染汚邪智.

由勝義故名爲邪智. 不染汚者. 由世俗故

得邪智名. 非由勝義. 煩惱邪法不相應故.

後智蘊中所說邪智是勝義者. 今說世俗故

不相違

4發智大毘婆沙論雜蘊第一中智納息

第二之一

頗有一智知一切法耶. 如是等章及解章

善. 旣領會已. 次應廣釋. 問何故作此論. 答

爲止他宗顯己義故. 謂或有執. 心心所法

能了自性. 如大衆部彼作是說. 智等能了

爲自性故. 能了自他. 如燈能照爲自性

故. 能照自他. 或復有執. 心心所法能了相

應. 如法密部彼作是說. 慧等能了相應受

等. 或復有執. 心心所法. 能了俱有. 如化

地部彼作是說. 慧有二種. 俱時而生一相

應. 二不相應. 相應慧知不相應者. 不相應

慧知相應者. 或復有執. 補特伽羅能了諸

法. 如犢子部彼作是說. 補特伽羅能知非

智. 爲止如是他宗異執顯自所說. 諸心心

所. 不了自性. 相應俱有. 補特伽羅性不可得.

故作斯論. 復次勿爲止他及顯己義. 然諸

法相. 理應分別. 饒益有情故造斯論. 頗有

一智知一切法耶. 答無. 若此智生一切法

非我. 此智何所不知. 答不知自性及此相

應俱有諸法. 此中不知自性者. 卽止大

衆部執. 不知相應諸法者. 卽止法 密部

執. 不知俱有諸法者. 卽止6化地部執.

經數:一五四五

經名:阿毘達磨大毘婆沙論卷第九

頁數:四三

上      欄

言智能知. 卽止犢子部執. 又於此中有問

有答. 有難有通. 頗有一智知一切法耶者

是問. 答無者是答. 若此智生一切法非我. 此

智何所不知者是難. 答不知自性及此相應

俱有諸法者是通. 問此中誰問誰答. 誰難誰

通. 答分別論者問. 應理論者答. 分別論者難.

應理論者通. 有說. 弟子問師答. 弟子難師

通. 有說. 此中無別現問難者. 但本論師. 爲

辯法相假設賓主. 此中一智者. 謂一刹那

智. 由此不知自性. 相應俱有諸法. 若作是

問. 於十智中. 頗有一智知一切法耶. 應

答言有. 謂世俗智. 如是問於九八七六五

四三二智中. 頗有一智知一切法耶. 答有.

謂世俗智. 若卽於此世俗智中. 作如是問.

頗二刹那頃知一切法耶. 答有. 謂此智初刹

那頃. 除其自性相應俱有. 餘悉能知. 第二刹

那. 亦知前自性相應俱有法. 故答言有. 今

此1唯問一刹那智. 故答言無. 問何緣自性

不知自性. 答勿有因果. 能作所作. 能成所

成. 能引所引. 能生所生. 能屬所屬. 能轉所

轉. 能相所相. 能覺所覺. 無差別過. 是故自性

不知自性. 有說. 自性於自性. 無益無損. 無

養無害. 無成無壞. 無增無減. 無聚無散. 無因

無等無間. 無所緣. 無增上. 諸法自性. 不觀

自性. 但於他性能作諸緣. 是故自性不知

自性. 有說. 世間現見. 指端不自觸. 刀刃不

自割. 瞳子不自見. 壯不自負. 是故自性

不知自性. 尊者世友說曰. 何故自性不知

自性. 答非境界故. 復次若自性知自性者.

中      欄

世尊不應安立二緣生於六識. 謂眼及色

爲緣生眼識. 乃至意及法爲緣生意識. 復

次若自性知自性者. 世尊不應安立三和

合觸. 謂眼及色爲緣. 生眼識三和合故. 觸

乃至 廣說. 復次若自性知自性者. 世尊不

應安立邪見. 謂彼邪見若能自知我是邪

見便爲正見. 如說. 邪見若能自觀是邪見

者. 應名正見非謂邪見. 復次若自性知自

性者. 不應建立惡心遍體皆是不善. 以了

自體非邪僻故. 復次若自性知自性者. 不

應建立能取所取. 能知所知. 能覺所覺. 境

有境. 行相所緣. 根2根義等. 復次若自性知

自性者. 則四念住應無差別. 以身念住卽

法念住. 乃至心念住卽法念住故. 復次若自

性知自性者. 四聖諦智應無差別. 以苦智

卽道智. 乃至滅智卽道智故. 復次若自性知

自性者. 則宿住隨念智應不說有. 以彼卽

知現世事故. 復次若自性知自性者. 則他

心智應不說有. 以彼亦知自心所故. 大德

說曰. 若自性知自性者. 則應不知他性.

於自性轉故. 若自性知他性者. 則應不

知自性. 於他性轉故. 若知自性及他性

者. 云何而知. 如知自性是自性. 知他性亦

爾耶. 如知他性是他性. 知自性亦爾耶. 若

如知自性是自性. 知他性亦爾者. 則知自

性是自性. 可是正. 知他性是自性應是

邪. 若如知他性是他性. 知自性亦爾者. 則

知他性是他性. 可是正知自性是他性應

是邪. 若爾應無邪正二智體相差別若一時

下      欄

知自性是自性. 知他性是他性者. 則應一

智有二解用. 解用別故體亦應別. 體旣各

別. 應非一智. 一有情身二智□起不應正

理勿有此失. 是故自性不知自性. 問若爾

大衆部所說喩云何通. 答不必須通. 彼非

素□纜毘奈耶阿毘達磨攝故. 又不可以

世俗現喩難賢聖法. 賢聖法異世俗法異故.

若必須通. 應說喩過. 喩旣有過. 所喩不

成. 如燈無根無所緣慮非有情數. 智亦

應爾. 如燈是色極微所成. 智亦應爾. 旣不

如是. 云何爲喩. 又彼許燈是照性不. 若是

照性復何須照. 若非照性體應是闇. 不應

名燈. 破闇名燈寧非照性. 故不應執燈

能自照. 由此所喩. 亦不得成. 問何緣不知

相應諸法. 答同一所緣. 俱時轉故. 謂一有情

心心所法. 於一境界俱時而轉. 理無展轉

互相緣義. 譬如多人集在一處. 或同觀下.

或共觀空. 理必不能互相見面. 心心所法

亦復如是. 若智能知相應受者. 彼受爲能

緣自體不. 若緣自體. 則有前說緣自性過.

若不能緣. 則心心所應俱時起. 不同所緣

勿有此失. 故不能知相應諸法. 問何緣不

知俱有諸法. 答極相近故. 如籌霑取安繕

那藥置於眼中. 極相近故眼不能3見此亦

如是. 問何等名爲俱有諸法. 答此隨轉色.

及此隨轉不相應行. 西方諸師作如是說.

與慧俱生諸蘊相續. 自身攝者是俱有法.

彼說非理. 所以者何. 若爾眼識應不能取

自身諸色. 餘識亦爾. 彼作是說. 五識能取

經數:一五四五

經名:阿毘達磨大毘婆沙論卷第九

頁數:四四

上      欄

自身中境意識不能. 若爾意識應不能取

一切境界便爲非理. 復有餘過. 苦法智忍

應不現觀自身俱生諸蘊相續. 若爾便爲

於自諦境少分現觀. 彼作是言. 苦法智忍

於自諦境少分現觀. 亦無有失. 苦法智生

盡現觀故. 如道法智忍於自諦境. 雖少分

現觀而無有失. 道法智生盡現觀故. 彼言

非理. 所以者何. 苦道現觀義各異故. 謂欲界

繫見道所斷. 一一邪見總謗一切法智品道.

道法智忍. 設*唯於一法智品道得現觀者.

亦能總斷能謗邪見. 肉除自性相應俱有. 餘

□現觀薩迦耶見. 於五取蘊. 執我我所. 或

總或別. 苦法智忍. 若於自諦不盡現觀.

應有別緣薩迦耶見. 爾時不斷不現觀彼所

執境故. 薩迦耶見. 若不斷盡彼爲上首見

苦所斷諸餘煩惱. 亦應不斷. 若爾不應名

於自諦得眞現觀. 若於苦諦不得現觀.

於集滅道亦應不得. 如是便無究竟解脫.

勿有此過故不應說苦法智忍. 不觀自

身俱生諸法. 又若爾者. 便與本論前說相

違. 如說. 若緣此法起苦法智忍. 卽緣此

法起世第一法. 世第一法旣能總緣欲界

五蘊. 苦法智忍何爲不能. 是故應知前說

爲善. 問補特伽羅何緣不知. 答彼如[&FFFF]#角

不可得故. 謂一切法無我有情補特伽羅.

命者生者能養育者. 作者受者. *唯空行聚.

是故無有補特伽羅. 能知諸法

頗有一識了一切法耶. 乃至廣說. 問何

故作此論. 答爲止他宗顯己義故. 謂或

中      欄

有執. 識卽是智1唯長一字所謂毘2字. 爲

止彼宗顯識與智其體各別. 如契經言. 智

相應識. 或執六識各別所緣. 如五識身所緣

各別. 如是意識但緣法處. 爲止彼宗顯示

意識緣十二處. 如契經說. 一切皆是意識所

緣. 或有執智緣一切法識不能爾. 爲止

彼宗顯識與智俱能總別緣一切法. 或

有執智緣自相共相. 識3唯緣自相. 爲止

彼宗顯智與識俱緣二相. 或有執智緣同

分不同分境. 識*唯緣同分境. 爲止彼宗

顯智與識俱緣二分. 或有執智緣三世境

及非世境. 識*唯緣現在境. 爲止彼宗顯

智與識俱緣三世及非世境. 或有執智通緣

五蘊及非蘊境. 識*唯緣色. 爲止彼宗顯

智與識俱緣五蘊及非蘊境. 或有執智緣

自相續及他相續. 識*唯緣自相續. 爲止彼

宗顯智與識俱緣自他. 或有執智緣內外

處. 識*唯緣外處. 爲止彼宗顯智與識俱

緣內外. 或有執智緣有漏無漏. 識*唯緣有

漏. 爲止彼宗顯智與識俱緣二種. 或有執

智緣有爲無爲. 識*唯緣有爲. 爲止彼宗

顯智與識俱緣二種. 或有執智*唯是道支.

識*唯是有支. 如犢子部. 以契經說正見是

道. 支行緣識故. 爲止彼宗顯智與識俱

通二支. 但隨强說. 或有執智與識不俱. 如

譬喩者. 爲止彼宗顯智與識有俱時生.

由此因緣故造斯論

問何故此中智後說識. 答是作論者意欲爾

故乃至廣說. 有說. 此是經論舊法. 謂契

下      欄

經說. 尊者摩訶俱瑟恥羅. 往詣尊者舍利

子所. 先問. 智者何故名智. 後問識者何故

名識. 舍利子言. 能知故名智. 能了故名識.

品類足論先說所知後說所識. 先說智門

後說識門. 達磨難提亦作是說. 若於是處

有智識轉. 當知必有勝事成辦. 故此亦於

智後說識. 有說. 俱是根本法故. 謂一切淸

淨品中智爲根本. 一切雜染品中識爲根本.

淸淨品勝是故前說. 有說. 俱是上首法故.

如契經說. 明爲上首無量善法皆得生長.

識爲上首諸雜染法皆得生長. 諸善法勝是

故前說. 有說. 俱是所依趣故. 如契經說. 應

依趣智不依趣識. 又說. 五根各別所行. 各

別境界. 意根於彼所行境界俱能領受. 意根

皆爲彼所依趣. 智依趣勝是故前說. 有說.

俱是有所緣故. 十4二處中二有所緣. 謂意

處法處. 此中說智. 卽總顯有所緣法處. 說

識卽顯意處法處法多. 是故前說. 有說. 此

中說心心所法故. 謂若說智則總顯諸

心所法. 若說識則顯心心所法多. 是故前

說

頗有一識了一切法耶. 答無. 若此識生一

切法非我. 此識何所不了. 答不了自性及

此相應俱有識法. 此中破執. 問答難通釋本

文等准前應說. 問此中所說緣一切法. 非

我行相. 由何契經知有如是緣一切法非

我行相耶. 答如契經說

若時以慧觀    一切法非我

爾時能厭苦    是道得淸淨

經數:一五四五

經名:阿毘達磨大毘婆沙論卷第十

頁數:四五

上      欄

由此契經. 知有如是緣一切法非我行相.

問此經爲說緣一切法非我行相. 爲說緣

苦諦非我行相耶. 設爾何失. 若說緣一

切法非我行相者. 云何復言爾時厭苦. 若

說緣苦諦非我行相者. 云何說觀一切法

非我. 有作是言. 此經中說緣一切法非我

行相. 問云何復言爾時厭苦. 答此頌前半.

說緣一切法非我行相. 後半說緣苦諦非

我行相. 有說. 前半說修觀時. 後半說現觀

時. 有說. 前半說聞思修所成慧. 後半*唯說

修所成慧. 有說. 前半說有漏慧. 後半說無

漏慧. 如有漏無漏. 世間出世間. 有味無味.

耽嗜依出離依. 墮界不墮界. 順取非順取. 應

知亦爾. 有說. 前半說同相作意. 後半說別

相作意. 有餘師說. 此經但說緣苦諦非我

行相. 問云何說觀一切法非我. 答一切有

二種. 謂一切一切. 少分一切. 此中但說少分

一切. 餘處亦說少分一切. 如世尊說. 一切

熾然. 非無漏法有熾然義. 此中亦爾. 此中

雖不說緣一切法非我行相. 而餘經說. 如

世尊說. 一切行無常. 一切法無我. 涅槃寂

1靜. 評曰. 隨有經證. 或無經證. 然決定有

緣一切法非我行相. 謂瑜伽師. 於修2觀位

起此行相. 故此中說. 問亦有空行相. 能緣

一切法. 此中何故不說耶. 答是作論者意欲

爾故. 乃至廣說. 有說. 應說而不說者. 當知

此義有餘. 有說. 非我行相其義決定. 是故

偏說. 謂空行相義不決定. 以一切法有義

故. 空約他性故. 有義故. 不空約自性故.

中      欄

非我行相無不決定. 以約自他俱無我故.

由此尊者世友說言. 我不定說諸法皆空.

定說一切法皆無我. 問若非我行相. 與空行

相. 俱能緣一切法者. 此二行相有何差別.

答非我行相對治我見. 空行相對治我所見.

如對治我見我所見. 對治己見己所見. 五

我見十五我所見. 我行相我所行相. 我執我

所執. 我愛我所愛. 我愚我所愚. 應知亦爾.

有說. 觀蘊非我. 是非我行相. 觀蘊中無我.

是空行相. 如觀蘊非我蘊中無我. 觀界界

中. 觀處處中. 應知亦爾. 有說. 於非有觀

非有. 是非我行相. 於有觀非有. 是空行相.

有說. 於無觀無. 是非我行相. 於有觀無.

是空行相. 有說. 觀自性空. 是非我行相. 觀

所行空. 是空行相. 有說. 觀體不自在. 是非

我行相. 觀內無士夫. 是空行相. 是謂二種

行相差別. 問何故有漏非我行相. 緣一切

法. 無漏非我行相. *唯緣苦諦耶. 答有漏

非我行相. 非煩惱對治故. 能緣一切法. 無

漏非我行相. 是煩惱對治故. 不緣一切法.

非一切法順煩惱性故. 有說. 有漏非我行

相. 非顚倒對治故. 能緣一切法. 無漏非我行

相. 是顚倒對治故. 不緣一切法. 非一切

法順顚倒性故. 有說. 有漏非我行相. 無分

齊緣故. 若緣一切法. 無漏非我行相. 有分齊

緣故. 不緣一切法. 緣我見境爲非我故.

有說. 有漏非我行相. 修觀時勝故. 能緣一

切法. 以修觀時觀一切法爲非我故. 無漏

非我行相. 現觀時勝故不緣一切法. 以

下       欄

現觀時但緣苦諦爲非我故. 現觀位中別

觀諦故. 由此因緣. 有漏非我行相. 能緣一

切法. 無漏非我行相. 但緣苦諦. 問有漏非我

行相. 亦不能緣3一切法. 以不能緣自性

相應俱有法故. 云何乃言緣一切法. 答依

多分說故無有過. 謂所緣者猶如大地. 四

大海水. 蘇迷盧山. 太虛空量所. 不緣者. 猶

如芥子大海一4□. 妙高一塵. 虛空蚊處. 故

無有失. 有說. 以此有漏非我行相. 二刹

那頃緣一切法. 故作是說. 非如無漏非

我行相. 雖多刹那. 亦不能緣一切法盡.

有說. 有漏非我行相. 一刹那頃. 亦緣一切

所應. 緣法自性. 相應俱有諸法. 非所緣故.

不應爲責. 由此因緣. 如是有漏非我行相.

雖言一切法皆非我. 而非顚倒

*說一切有部發智大毘婆沙論5第九6卷

阿毘達磨大毘婆沙論卷第十

五百大阿羅漢等造

*三藏法師玄□奉   詔譯

雜蘊第一中智納息第二之二

問緣一切法非我行相. 自體是何. 答慧爲自

體. 如自體我物相分. 自性亦爾. 已說自體.

所以今當說. 問何故名爲緣一切法非我行

相. 答此慧行一切法起非我相故. 名緣

一切法非我行相. 界者此行相. 7唯欲色界

無色界中. 亦有此行相而不能緣一切法.

經數:一五四五

經名:阿毘達磨大毘婆沙論卷第十

頁數:四六

上      欄

後當廣說. 地者此行相在七地謂欲界未至

靜慮中間. 及根本四靜慮. 此則總說. 若別

說者. 聞所成慧. *唯在五地. 謂欲界四靜慮.

思所成慧*唯在欲界. 修所成慧*唯在六地.

謂前說七地中除欲界. 四無色地. 亦有此行

相. 而不能緣一切法. 謂空無邊處. 非我行

相. 緣四無色. 彼因彼滅. 一切類智品道. 及

四無色非擇滅. 一切類智品道. 非擇滅幷一

切虛空無爲. 或欲令是一物. 或欲令是

多物. 此行相盡能緣. 識無邊處非我行相.

緣上三無色. 彼因彼滅. 一切類智品道. 及上

三無色非擇滅. 一切類智品道. 非擇滅幷一

切虛空無爲. 或欲令是一物. 或欲令是多

物此行相盡能緣. 無所有處非我行相. 緣

上二無色. 彼因彼滅. 一切類智品道. 及上二

無色非擇滅. 一切類智品道非擇滅. 及一切

虛空無爲. 或欲令是一物. 或欲令是多

物. 此行相盡能緣非想非非想處. 非我行相.

緣非想非非想處. 彼因彼滅. 一切類智品

道. 及非想非非想處非擇滅. 一切類智品道.

非擇滅幷一切虛空無爲. 或欲令是一物.

或欲令是多物. 此行相盡能緣. 有餘師說.

空無邊處非我行相. 緣五地非擇滅. 謂四

無色第四靜慮. 餘如前說. 乃至非想非非想

處非我行相. 緣二地非擇滅. 謂彼自地無所

有處. 餘如前說. 1評曰. 應知此中前說2者

好. 問何故無色地. 無緣一切法. 非我行

相耶. 答若地中有順決擇分. 及彼加行相似

善根. 彼地可有緣一切法. 非我行相. 無

中      欄

色不爾故彼地無. 有說. 若地中有行諦善

根. 彼地可有如是行相. 無色不爾. 有說.

若地中有現觀邊世俗智. 彼地可有如是

行相. 無色不爾. 有說. 若地中有見道及見

道加行. 彼地中有如是行相. 無色不爾. 有

說. 若地觀勝有此行相無色止勝故彼地

無. 所依者. 此非我行相. 依欲色界身. 初起

依欲界身. 行相者. 作非我行相. 所緣者. 緣

一切法. 念住者. 是雜緣法念住. 智者是世

俗智. 三摩地俱者非三摩地俱. 根相應者

三根相應. 謂樂喜捨. 問亦有3善憂根能緣

一切法. 何故此行相非彼相應. 答互相違

故. 謂此4歡行相轉. 彼□行相轉. 故不相應.

世者此行相墮三世. 緣三世及離世. 善不

善無記者. 是善緣三種三界. 繫不繫者. 欲色

界繫. 緣三界繫及不繫. 學無學. 非學非無學

者. 是非學非無學. 緣三種見所斷修所斷.

不斷者是修所斷緣三種. 緣名緣義者. 名

義俱緣. 緣自相續他相續. 非相續者. 三種

俱緣. 聞思修所成者. 通三種. 加行得. 離染

得. 生得者. 可言通三種. 此則總說. 若別說

者. 欲界聞思所成非我行相. *唯加行得.

色界聞所成非我行相. 可言加行得可言

生得. 云何可言加行得. 謂若此間於自共

相善. 修習者生彼便得. 若不爾者生彼不

得. 云何可言生得. 謂雖此間善修習已.

若未生彼終不能得. 生彼方得. 彼聞所成

非我行相. 必依此間所修加行. 生彼得故.

色界修所成非我行相. 是加行得及離染得.

下      欄

亦可言是生得. 問若欲界沒. 生第二靜慮.

第二靜慮沒生初靜慮. 彼得初靜慮非我行

相不. 答若先善修習者得. 不爾者不得. 乃

至生第四靜慮亦爾. 問若欲界沒. 生無色

界. 無色界沒. 生初靜慮. 彼得初靜慮非我

行相不. 有說. 不得. 以極遠故. 如是說者.

若先善修習者得. 不爾者不得. 乃至生第

四靜慮亦爾. 問若初靜慮沒. 生第二靜慮.

第二靜慮沒. 生初靜慮. 彼得初靜慮非我行

相不. 答若先善修習者得. 不爾者不得.

生餘地亦爾. 問何等補特伽羅得此行相.

爲但聖者. 爲通異生. 有作是說. *唯聖者

得. 非諸異生. 如是說者. 異生亦得. 問異生

有二種. 謂內法外法. 何等異生得此行相.

有作是說. 內法者得. 非外法者. 彼著我

故. 不能修習空無我見. 如是說者. 外法異

生亦得此行相. 然與內別. 謂內法者. 亦加

行得亦生得. 亦得亦在身亦成就. 亦現在前.

外法異生. *唯生6得而不在身成就. 不現

在前. 以著我故. 問云何起非我行相耶.

答若生欲界. 起欲色界非我行相. 俱能緣

一切法. 若生初靜慮. 起初靜慮非我行相.

不定者亦能緣一切法. 定者*唯緣從初靜

慮乃至有頂. 起上三靜慮非我行相. 亦*唯

能緣從初靜慮乃至有頂. 若生第二靜慮.

起第二靜慮非我行相. 不定者能緣一切

法. 定者*唯緣從第二靜慮乃至有頂. 起

第三第四靜慮非我行相. 亦*唯能緣從第

二靜慮乃至有頂. 若生第三第四靜慮. 如

經數:一五四五

經名:阿毘達磨大毘婆沙論卷第十

頁數:四七

上      欄

理應說. 若生欲界色無色界. 起無色界非

我行相. 緣法分齊如前已說. 問欲色二界非

我行相. 何者緣法多耶. 答色界非我行相. 若

不定者. 所緣法與欲界等. 若定者則所緣法

少於欲界. 謂不能緣自隨轉色. 欲界非我

行相. 無隨轉色故. 能緣一切色故. 有說.

言有身念住. 緣一切色無有受心. 法念住

緣一切受心法. 問此緣一切法非我行相.

爲有漏爲無漏耶. 答是有漏非無漏. 所以

者何. 有世俗非我行相. 尙不能緣一切法.

如順決擇分. 何肉無漏非我行相. 能緣一切

法耶. 以此行相別諦緣故. 如諸邪見尙無

一時緣二諦者. 肉緣多耶. 如所對治能對

治亦爾. 問有漏非我行相. 能斷煩惱不. 答

不能斷. 問若爾聖者何故起耶. 答令根轉

利入聖道故. 復次由四緣故聖者起之. 一

爲現法樂住故. 二爲觀本所作故. 三爲遊

戱功德故. 四爲受用聖財故. 問此非我行

相. 爲欣作意俱. 爲厭作意俱耶. 設爾何

失. 若欣作意俱者. 云何緣可厭法. 若厭作意

俱者. 云何緣可欣法. 答應作是說. 欣作意

俱. 問若爾云何緣可厭法. 答彼瑜伽師. 於

可欣法生欣尙故. 設於無量可厭聚中. 有

一可欣則生欣樂. 何肉多耶. 如銅錢聚上

置一金錢. 便於此聚總生欣樂. 此亦如是.

故無有失

頗有二心展轉相因耶. 乃至廣說. 問何故

作此論. 答爲止他宗顯己義故. 謂或有

執. 因緣無體. 爲止彼宗欲明因緣實有體

中      欄

性. 或復有執. 一補特伽羅. 有二心俱生. 如

大衆部. 爲止彼宗明一補特伽羅無二心

俱生. 或有外道. 引世現喩執後爲前因. 彼

作是說. 現見泉涌. 後逼於前. 令其涌□. 此

中後水爲前水因. 如是諸法行三世時. 未

來世逼令入現在. 現在世逼令入過去. 故

未來世爲現在因. 現在復與過去爲因. 爲

止彼宗欲明後法非前法因. 若是因者. 便

違內外緣起諸法. 違內法緣起者. 謂應行

緣無明. 乃至老死緣生. 父母因子. 眼色

因眼識. 乃至意法因意識. 又應□邏藍因

□部曇. 乃至壯因於老. 如是等違外法緣

起者. 謂應種子因1芽. 乃至花因於果. 如

是等復有大過. 謂應未造業而受果. 受果

已方造業. 其事云何. 應先受苦樂異熟.

後造善惡業. 先得律儀不律儀果. 後受律

儀不律儀戒. 先墮地獄後造無間. 先作輪

王後造彼業. 先得無上正等菩提. 然後乃

修六到彼岸. 若未作業受根者. 應已作

業而便失壞. 是則應無解脫出離. 是故不

可後爲前因. 由此因緣故作斯論. 頗有

二種展轉相因耶. 答無. 所以者何. 無一補

特伽羅非前非後. 二心俱生. 又非後心爲

前心因. 此中無者. 卽止撥無因緣實體. 謂

無二心展轉相因. 然有餘法互爲因義.

無一補特伽羅等者. 卽止大衆部執. 一補

特伽羅有二心俱生. 一補特伽羅者. 遮多補

特伽羅. 非前者遮過去. 非後者遮未來. 此

則顯示一補特伽羅現在一刹那頃無有二

下      欄

心. 有別誦言. 非曾非當非現一補特伽羅

二心俱生. 此則顯示一補特伽羅三世. 一

刹那頃皆無二心. 又非後心爲前心因者.

此卽止外道執後爲前因. 顯示後法非前

因義. 此中2俱依五因作論故答言無. 若

依六因應答言有. 以能作因皆遍有故.

無一補特伽羅等者. 遮相應俱有因義. 又

非後心爲前心因者. 遮同類遍行異熟因

義. 皆不遮者. 謂能作因. 如說二心無互爲

因義. 如是二受二想. 二思二觸. 二作意二

勝解. 二欲二念. 二定二慧等. 諸心所法二眼.

乃至二身等諸色法. 二命根二衆同分等. 心

不相應行法同類. 皆無互爲因義

頗有二心. 展轉相緣耶. 乃至廣說. 問此中不

應先作此論. 應先作此論. 何故無一補特

伽羅. 乃至廣說. 所以者何. 先說無一補特伽

羅. 非前非後二心俱生. 雖作是說. 而未說

其因緣. 故次應說. 何故無一補特伽羅. 乃

至廣說. 而不先作是說者. 有何意耶. 答是

作論者意欲爾故. 乃至廣說. 有說. 阿毘達

磨爲顯諸法性相故說. 不應心其次第. 但

不違法相. 若先若後. 俱不應責. 有說. 論

有二種. 一根本論. 二傍生論. 此中頗有二

心. 展轉相因3相緣等者. 是根本論. 何故無

一補特伽羅等者. 是傍生論. 二根本論. 理

應先說. 一傍生論理應後說. 故此先說

頗有二心展轉相緣耶. 乃至廣說. 問何故作

此論. 答欲令疑者得決定故. 謂前說無二

心展轉相因. 勿謂亦無二心展轉相緣.

經數:一五四五

經名:阿毘達磨大毘婆沙論卷第十

頁數:四八

上      欄

爲除此疑. 顯有二心展轉相緣. 復有說者.

爲止撥無所緣緣體者. 意顯所緣緣體性

實有. 故作斯論

頗有二心展轉相緣耶. 答有. 如有心1起無

未來. 心卽思惟. 此起第二心. 乃至廣說. 問

此中但應總答言. 有不應更說. 如有等言.

所以者何. 如說若法與彼法爲所緣. 此法

與彼法. 有時非所緣耶. 答無. 時非所緣故.

答雖總言有於義已足. 而爲饒益諸弟子

等. 令得明了故復重說. 如有等言. 如有

心起無未來. 心卽思惟. 此2起第二心者. 謂

先起一刹那邪見. 或*唯謗未來邪見聚. 或

總謗未來有漏諸蘊. 3後起第二刹那邪見.

或*唯謗過去邪見聚. 或總謗過去諸蘊. 彼

二邪見. 相應心展轉相緣. 如邪見後生邪

見於彼謗無. 如是邪見後生有身見. 於彼

執我我所. 邊執見計. 斷常見取執. 第一戒梵

取執能淨疑猶豫貪染. □憎慢自擧無明

不了. 又邪見後或生正見. 於彼起非常苦

空非我. 因集生緣. 是有是實是性是分. 有

因有起. 有處有事行相. 或生無覆無記心.

於彼起非如理. 非不如理行相. 是名邪見.

相應心與諸有漏心. 展轉相緣. 如邪見心

餘染汚心應知亦爾. 此中4且說邪見爲門.

同染汚故. 如有心起有未來. 心卽思惟此

起第二心. 問何故復作此論. 答前說邪見

心. 與有漏心展轉相緣. 今欲說正見心. 與

有漏心展轉相緣. 故作此論. 謂先起一刹

那正見或唯於未來正見聚. 或總於未來

中       欄

有漏諸5蘊. 起有行相. 後起第二刹那正見.

或*唯於過去正見聚. 或總於過去有漏諸

蘊. 起非常等行相. 如正見後生正見. 於彼

起非常等行相. 如是正見後或生邪見. 於

彼謗無有身見. 執我我所. 廣說乃至無明

不了. 又正見後或生無覆無記心. 於彼起

非如理非不如理行相. 是名正見. 相應心與

諸有漏心. 展轉相緣. 如正見心. 無覆無記心

應知亦爾. 同不染故. 如有心起無未來道.

心卽思惟此起第二心. 問何故復作此論. 答

前說邪見心. 與有漏心. 展轉相緣. 今欲說

邪見心. 與無漏心展轉相緣. 故作此論. 謂

先起一刹那邪見謗未來道. 後入正性離

生. 起苦忍苦智. 或集忍集智. 於彼過去邪見

聚. 起非常苦空非我. 因集生緣行相. 如是

二心展轉相緣. 應知此中遮刹那遮流注.

不遮時分. 不遮衆同分. 不遮無始以來.

遮刹那者. 謂必無有前刹那起邪見謗聖

道. 第二刹那卽能入正性離生故. 遮流注

者. 謂必無有一流注中. 先起邪見謗聖道.

後卽能入正性離生. 不遮時分者. 6謂初日

分時. 起邪見謗聖道. 中日分時. 卽能入正

性離生. 中日分時. 起邪見謗聖道. 後日分

時. 卽能入正性離生. 夜三分亦爾. 如是晝

夜半月月時年諸位皆悉不遮. 肉衆同分. 無

始7已來. 如邪見疑無明應知亦爾. 同緣道

故. 如有心起有未來道. 心卽思惟比起第

二心. 問何故復造此論. 答前說正見心. 與

有漏心展轉相緣. 今欲說正見心. 與無漏

下      欄

心展轉相緣. 故造斯論. 謂先起一刹那正

見. 或*唯於未來無漏心. 或總於未來無漏

諸蘊. 起有行相. 後起聖道. 或惟於過去正

見聚. 或總於過去有漏諸蘊. 起非常苦空非

我. 因集生緣行相. 如是二心展轉相緣. 應

知此中諸有欲令*唯共相作意無間起聖

道者. 彼遮刹那. 不遮流注等. 遮刹那者.

此有未來道心行相. 是自相作意故. 諸有

欲令8二種作意無間皆起聖道者. 彼亦不

遮刹那. 如有二知他心者. 彼二心展轉相

緣. 問何故復作此論. 答前說自相續心. 與

自相續心展轉相緣. 今欲說自相續心. 與

他相續心展轉相緣. 故作斯論. 問此中說何

等二知他心者. 彼二心互相緣耶. 答此中說

根等地等道等. 二知他心者. 彼心展轉相

緣. 根等者. 謂同利根中根軟根. 地等者.

謂同依初靜慮. 乃至同依第四靜慮. 道等

者. 謂同有漏. 同無漏. 同法智品. 同類智品.

同學同無學. 問彼二心云何相緣. 答但緣彼

心. 非彼心所緣及能緣行相. 若緣彼心所緣

及能緣行相者. 則有自緣之過. 問亦有餘

智俱心展轉相緣. 何故但說他心智俱. 答

是作論者. 意欲爾故. 乃至廣說. 有說. 應說

而不說者. 當知此義有餘. 有說. 此中但說

明了不雜易可知者. 餘智不爾. 問有多種

他心智. 此中爲說何者. 答說加行得離染

得者. 問何故不說餘耶. 答是作論者意欲

爾故. 乃至廣說. 有說. 應說而不說者.

當知此義有餘. 有說. 此中但說名義勝

經數:一五四五

經名:阿毘達磨大毘婆沙論卷第十

頁數:四九

上      欄

者. 謂加行得. 離染得者. 是修所成. 通慧所攝

四支五支. 勝靜慮果.  有說. 此智於境無有

謬失. 餘則不爾. 是以不說. 今因此文動爾

焰海. 如說. 二心展轉相緣. 應知受等諸心

所法相緣亦爾. 又亦應說部界善等諸心相

緣. 部者. 謂見苦所斷心. 與見苦集修所斷

心展轉相緣. 見集所斷心. 與見苦集修所斷

心. 展轉相緣. 見滅所斷. 1有漏緣心展轉相

緣. 見道所斷. 有漏緣心展轉相緣. 見道所

斷. 無漏緣心與無漏心. 展轉相緣. 應知無

漏心亦展轉相緣. 修所斷心展轉相緣. 修所

斷心與無漏心展轉相緣. 應知修所斷心.

與見苦集所斷心展轉相緣者. 謂善無覆無

記. 與無漏心. 展轉相緣者*唯善. 界者欲界

心. 與欲色界及不繫心. 展轉相緣. 色界心

與色無色界及不繫心. 展轉相緣. 無色界

心. 與無色界及不繫心. 展轉相緣. 應知

無色界心. 與色界心展轉相緣者. 謂空無邊

處近分. 善等者. 謂善不善無記心. 各與三種

心. 展轉相緣. *唯除不善異熟. 以彼*唯在

五識身故. 餘無覆無記心. 有展轉相緣義.

又此中所說. 邪見謗因謗果者. 有四句差

別. 謂或依因謗果. 或依果謗因. 或不依

因謗果. 或不依果謗因. 依因謗果者. 如

說. 妙行惡行無果異熟. 依果謗因者. 如

說. 一切士夫補特伽羅受苦樂無因

無緣. 不依因謗果者. 如說. 無有化生

有情. 不依果謗因者. 如說. 無有妙行惡

行

中      欄

問緣有四種. 此中何故但說因及所緣. 非

餘二耶. 答是作論者意欲爾故. 乃至廣說. 有

說. 應說而不說者. 當知此義有餘. 有說.

彼二亦在此所說中. 謂若說因緣. 應知已

說等無間緣. 如無二心展轉爲因. 亦無二

心展轉爲等無間故. 若說所緣緣. 當知已

說增上緣. 如有二心展轉爲所緣. 亦有二

心展轉爲增上故. 何故無一補特伽羅. 乃

至廣說. 問何故復作此論. 答爲止他宗顯

己義故. 謂或有執. 等無間緣. 體非實有. 爲

遮彼意. 欲體實有等無間緣. 或有執. 一補

特伽羅二心俱生爲重遮彼顯*唯一心. 有

說. 此文是傍生論. 前說無一補特伽羅. 非

前非後. 二心俱生. 未說所以. 今欲說之. 故

作斯論. 何故無一補特伽羅. 非前非後二心

俱生. 答無第二等無間緣故. 謂心心所法生

必依止等無間緣. 旣無第二等無間緣. 故必

無一補特伽羅. 非前非後二心俱生. 此復應

問. 何故無第二等無間緣. 故復答言. 有情

一一心相續轉故. 謂有情心. 法爾一一相續

而轉. 無二無多. 此是展轉更相答義. 有說.

此文重答前問謂先問言. 何故無一補特伽

羅. 非前非後二心俱生. 今重答言. 有情一

一心相續轉. 謂一一有情由法爾力. 但有一

心相續而轉. 所以者何. 未來心聚. 必由現在

和合故生. 不和合則不生. 現在但有一和

合故. 令未來心一一而起. 猶如多人經於

狹路. 一一而過尙無二□. 何肉有多. 又

如牛羊圈門狹小一一而出. 無二無多. 如

下      欄

是有情未來心聚. 依現和合一一而生. 設

現在世有多和合. 爲開次者. 則應一時有

多心起. 但無此事故一一生. 又由和合有

先後故. 假使先有修道和合. 後見道者則

應修道. 先見道生但無此事故. 先起見道.

由此無一補特伽羅. 非前非後. 二心俱生.

於此義中復有分別. 謂何故無一補特伽

羅. 非前非後二心俱生. 尊者世友說曰. 於

一刹那身. *唯有一心. 依彼轉故無有二.

復次於一刹那命根*唯一心. 依彼轉故無

有二. 復次於一刹那. *唯有一類衆同分

心. 依彼轉故無有二. 大德說曰. 法生時和

合*唯一無二. 不可一和合有二果生故.

一刹那心*唯有一. 復有說者. 若有二心俱

生. 則應不可調伏. 如今一心剛强[&FFFF]#□. 猶

難調伏肉二心耶. 若心不可調伏. 則無得

解脫義. 故一相續無二心俱. 或有說者.

若一相續二心俱生. 則有雜染淸淨. 俱時起

過. 謂一心雜染. 一心淸淨. 如是則無得

解脫理. 又應一時生善惡趣. 復次若一相

續二心俱生. 何妨有三. 若有三者. 應一時

受三界異熟. 是則界壞亦無解脫. 復次若一

相續三心俱生. 何妨有四. 若有四者. 應

一時受四生異熟. 是則生壞亦無解脫. 復次

若一相續四心俱生. 何妨有五. 若有五

者. 應一時受五趣異熟. 是則趣壞亦無解

脫. 復次若一相續五心俱生. 何妨有六.

則應一時六識俱起. 應一時取一切境界.

復次若一相續六心俱生. 何妨有百. 若有

經數:一五四五

經名:阿毘達磨大毘婆沙論卷第十

頁數:五○

上      欄

百者何妨有千. 乃至何妨無數俱起. 若爾

諸法從未來世. 應一時生. 於現在世一時

而滅. 是則應無未來現在. 以觀未來現在

故. 說有過去. 未來現在無故過去亦無. 若

無三世則無有爲. 若無有爲則無無爲. 如

是則一切法皆無. 是爲大過. 是故無有二

心俱生. 有餘師說. 若一相續二心俱生. 則

應受等諸心所法亦二俱生. 則一刹那應有

十蘊. 則有情壞. 有情壞故所依身壞. 所依

壞故則五部壞. 五部壞故則對治壞. 對治

壞故則遍知壞. 遍知壞故沙門果等一切皆

壞. 勿有此過. 故一相續無二心俱. 問如一

刹那有多心所. 而無前過心亦應爾. 尊者

世友說曰. 心所雖多而與心同一. 等無間緣

之所引起. 如心是一受等亦一. 故無有過.

大德說曰. 心與受等一和合生. 如心是一

受等亦一. 故無有過. 復有說者. 心與受等

一作意生. 如心是一受等亦一. 雖皆名心

所而體類各異. 故無有失

同如前所說. 等無間緣自體是何. 答除阿

羅漢最後心心所法. 諸餘過去現在心心所

法. 是謂等無間緣自體. 問何故阿羅漢最後

心心所法. 非等無間緣耶. 答彼心心所法.

若是等無間緣者. 彼彼應有心心所法生. 若

爾便無究竟解脫. 有餘師說. 彼亦是等無間

緣. 彼後心心所法不生者. 有餘緣故. 非

彼爲□. 設當生者亦與作緣. 猶如意根意

界意處. 彼不應作是說. 所以者何. 等無間

緣依作用立. 若法與彼法作等無間緣.

中      欄

無法無有情. 無[&FFFF]#術無藥物等. 能爲障

□令彼不生. 意根界處. 依根相故立. 雖

後識不生. 而有根等相故. 得名根等問何

故阿羅漢最後心有意根等相而無等無間

緣相耶. 答意根界處. 不必觀於後法. 故立

觀心所等. 亦得名故. 等無間緣. 觀後法立

後不生故. 不說爲緣. 復次不生法中. 有

意識相. 故最後心是意根等. 不生法中無等

無間相. 以雜亂住故. 是以最後心等. 不立

等無間緣. 問等無間緣. 以何爲相. 答體卽

是相. 相卽是體. 不應離體別心其相. 尊者

世友說曰. 能開1避義. 是等無間緣相. 復次

與次第義. 是等無間緣相. 復次與作用義. 是

等無間緣相. 復次能生心義. 是等無間緣相.

復次能引發心義. 是等無間緣相. 復次能

2警覺心義. 是等無間緣相. 復次能令心相

續義. 是等無間緣相. 大德說曰. 能引生無

間心義. 是等無間緣相. 尊者婆末羅說曰.

能令未已生心續已生心義. 是等無間緣相.

阿毘達磨者說曰. 能令各別自相法無間生

義. 是等無間緣相. 各別自相法者. 謂受想

等心所. 及心自相各別. 俱時而生無容有

二. 有餘師說. 令相似法無間生義. 是等無

間緣相. 已說體相. 所以今當說. 問何故名

曰等無間緣. 答此緣能引等無間法. 是故名

曰等無間緣

問前後刹那. 諸心所法. 或多或少. 云何名

等. 如欲界心所多非色界. 色界心所多非

無色界. 善心所多非不善. 不善心所多非

下      欄

無記. 有漏心所多非無漏. 如何可說此緣

能引等無間法耶. 答. 依事等說. 不依數

等. 故無有過. 若一心中. 有一想二受等者

可不名等. 以一心中受等心所隨所應生.

各*唯有一. 是故名等. 問爲心但與心. 受

等但與受等. 作等無間緣. 爲不爾耶. 相似

相續沙門說曰. 心但與心作等無間緣. 受等

亦爾. 各與自類作等無間緣. 彼不應作是

說. 所以者何. 若必爾者. 應善心還生善心.

不善心還生不善心. 無記心還生無記心. 貪

心還生貪心. □心還生□心. 癡心還生癡

心. 如是便無究竟解脫. 又諸心所. 或少或

多. 少生多時. 便應緣闕. 多生少時. 便應

果減. 如是則一心聚中. 有從緣生. 有不從

緣生. 有作緣者. 有不作緣者. 又無漏心

聚. 應無緣而生. 應作是說. 心與心亦與

受等. 受與受亦與心等. 作等無間緣. 餘心

所亦爾

問爲心與心. 作近等無間緣非受等. 受等

與受等. 作近等無間緣非心等. 爲不爾

耶. 相似相續沙門說曰. 心與心作近等無間

緣非受等. 受等與受等. 作近等無間緣

非心等. 彼不應作是說. 所以者何. 前已說

能開*避義是等無間緣相. 開*避義中. 無遠

近故. 應作是說. 前生心聚與後生心聚. 作

等無間緣. 無有差別. 如豆等聚

*說一切有部發智大毘婆沙論*卷第十